خاریجی ایشلر ناظیری مولود چاووش اوغلو آوروپانین آیریمجی یاخلاشیم نتیجه‌سینده دونیانین خسته قاره سینه چئوریلمه تهلوکه‌سی ایله قارشی-قارشییا قالاجاغینی سؤیله‌دی.
مولود چاووش اوغلو ایسپانیانین پایتاختی مادرید-ده رئال الکانو اینستیتوسونون تشکیل ائتدیگی تدبیرده دانیشدی.
بو موقعینه گؤره آوروپا‌لی لیدئرلری تنقید ائدن چاووش اوغلو بیلدیردی کی، حاضردا تأسف کی، آوروپا بیرلیگی داخیلینده لیدئرلرین بعضی‌لری اوزون مدت‌لی استراتژی لرین یئرینه قیسا مودتلی قازانج‌لارین دالینجا گئدیرلر.
آوروپا‌لی بعضی لیدئرلرین ایزولاسیون و آیری-سئچکی‌لیک ائتمکده ایسرار ائتدیگینی وورغولایان چاووش اوغلو":
بو لیدئرلر آوروپانین اورتاق دیرلرینی رد ائدیرلر. اینسان‌لاری ‌حلقه نین خاریجینده توتما نقطه‌سینده دیوارلار چکیرلر. فرق‌لی کیملیک لری تأسف کی، قبول ائتمیرلر. بو یاناشما آوروپانی دونیانین خسته قاره سی حالینا گتیره‌جک. "ایفاده‌لرینی ایشلتدی.
آوروپادا بعضی اؤلکه‌لرین دئموکراتیک استاندارت‌لار باخیمین‌دان دیگر اؤلکه‌لردن گئری قالدیغینی دا بیلدیرن چاووش اوغلو اونو دا وورغولادی کی، مثال اوچون بو اؤلکه‌لردن بیرینده بیر میلیون تورک یاشاییر و تورکیه‌دکی سچکی‌لر حاقیندا کامپانیا آپارما‌لارینا ایجازه وئریلمیر.
